

Nadzorni odbor

Jurovski Dol, 17.11.2015

Zadeva: 032-1/2015

Na podlagi 43.člena Statuta Občine Sv.Jurij v Slov.Gor. ter 33. In 34. Čl. Poslovnika Nadzornega odbora Občine Sv. Jurij v Slov.Gor. Nadzorni odbor občine v Sv. Jurij v Slov.Gor, vezano na 2. Redno sejo (nadzorna, 17.12.2014), izdaja:

**KONČNO POROČILO (K) O OPRAVLJENEM NADZORU št. 4/2015**

**Socialno varstvo (proračunska programska klasifikacija: 20)**

**Nadzorovana oseba:** Občina Sv. Jurij v Slov.Gor. **Cilj nadzora:** Pregled izdatkov proračuna za socialno varstvo občanov v letu 2014 **Pričetek nadzora:** 5. redna seja NO, 19.03.2015

**Nadzor opravili:** Preds. NO Hermina Križovnik po pooblastilu ter člana Uroš Urbanič in Robert Zemljič na nadzorni seji.

**Poročilo:** Hermina Križovnik **Poročevalec s strani nadzorovane osebe:** Jasna Senekovič in Simona Črnčec **Datum osnutka poročila o nadzoru:** 10.5.2015 **Rok za morebitni ugovor na osnutek poročila o nadzoru:** 15 dni

1. **UVOD**

Nadzorni odbor Občine Sv.Jurij v Slov.Gor. je na svoji 5. redni seji pričel z nadzorom nad poslovanjem občine v vezi proračunskih izdatkov za socialno varstvo občanov v letu 2014.

Nadzorovana oseba je na nadzorno sejo predložila pogodbe z Centrom za socialno delo Lenart in sicer : “Pogodbo o financiranju nalog in delovanju Centra za socialno delo Lenart za leto 2014” in “Pogodbo o izvajanju javne socialno varstvene storitve pomoči družini na domu kot socialna oskrba na domu” , izdane odločbe Centra za socialno delo, ki se nanašajo na oprostitev plačila storitev socialnega varstva za posamezne občane, v znesku razlike med dohodki posameznega občana in stroškom za njegovo varstvo v Domovih za starostnike in v drugih Domovih za invalidne osebe ( Zavodu Hrastovec in drugi) ali pomočjo na domu. Naknadno je bila predložena še dodatno zahtevanadokumentacija, specifikacije izvedenih nakazil po različnih postavkah in drugo.

Pregled dokumentacije je izvedla H. Križovnik, po pooblastilu. Osnutek poročila je bil posredovan nadzorovani osebi in članom NO.

Osnutek poročila je bil nadzorovani osebi posredovan 22.05.2015. Na osnutek poročila nadzorovana oseba ni podala ugovora.

1. **UPORABLJANE PRAVNE PODLAGE V POSTOPKU NADZORA**

* Zakon o socialnem varstvu (Uradni list RS, [št. 3/2007](http://www.uradni-list.si/1/content?id=77822) - uradno prečiščeno besedilo)
* Pravilnik o metodologiji za oblikovanje cen socialno varstvenih storitev….
* Pravilnik o enkratni finančni vzpodbudi ob rojstvu otroka v občini Sv.Jurij v Sl.G.
* Pravilnik o pogojih in postopku za uveljavljanje pravice do izbire družinskega pomočnika
* Zakon o Rdečem križu Slovenije /ZRKS/Ur.l. RS, št. [7/1993](http://www.uradni-list.si/1/objava.jsp?urlid=19937&stevilka=301) (člen 26, Financiranje dejavnosti Rdečega križa Slovenije

1. **UGOTOVITVE**

**Na podlagi 99. Člena Zakona o socialnem varstvu ter Pravilnika o metodologiji za oblikovanje cen socialno varstvenih storitev, ima Občina s Centrom za socialno delo Lenart v l. 2014 sklenjeni dve pogodbi in sicer:**

* “Pogodbo o financiranju nalog in delovanju Centra za socialno delo Lenart za leto 2014”
* “Pogodbo o izvajanju javne socialno varstvene storitve pomoči družini na domu, kot socialna oskrba na domu”

Po Zaključnem računu proračuna Občine Sv.Jurij v Slov.Gor. je bilo v letu 2014 za izvajanje programov iz področja socialnega varstva, ki so v pristojnosti občine, skupno porabljenih 121.392,03 EUR, kar znaša 98,27% planiranih sredstev (123.523,7 EUR).

**NO je pregledal vse proračunske postavke znotraj klasifikacije 20 in ugotavlja:**

**Financiranje domskega varstva v domovih za ostarele (402001)**

V okviru te proračunske postavke so bila porabljena sredstva za regresiranje oskrbe v domovih za ostarele občane, ki nimajo dovolj lastnih prihodkov. Gre za 2 naša občana , eden vključen v Dom upokojencev Ptuj, drugi v Sončni dom v MB.

V letu 2014 je plačana oskrbnina skupno znašala 9.972,31 EUR (plan 10.100,00 EUR).

*Tekom nadzora so bile pregledane Odločbe izdane od CSD Lenart in CSD Ptuj na osnovi vlog za uveljavljanje pravice do oprostitve plačila storitev instituc. varstva. Na tej osnovi je CSD izpeljal postopek oprostitve plačila storitve instituc. varstva, ker zavezanec nima nikogar, ki bi ga bil dolžan preživljati, zato breme pade na občino, kjer ima stalno bivališče.*

**Financiranje domskega varstva invalidov (402002)**

V letu 2014 je bilo za domsko varstv invalidnih oseb o orabljenih 55.860,18 EUR (plan 55.130 EUR).

Gre za oskrbnine za domsko varstvo 6 inv. oseb iz naše občine, ki so vključeni v naslednje varstvene institucije:CENTER ZA USPOSABLJANJE, DELO IN VARSTVO ČRNA NA KOROŠKEM (1 oseba), SVZ HRASTOVEC (2 osebi), ZUDV DORNAVA (3 osebe).

Pri oskrbovancih, ki imajo lastne prejemke, so ti kot lastna udeležba odšteti od cene za obveznost plačila občine.

Iz odločb, ki jih je pripravil CSD, je razvidno tudi, kateri oskrbovanci so lastniki nepremičnine (za prepoved odtujitve in zaznamek v zemljiški knjigi v korist občini). Vezano na Zakon o socialnem varstvu (Uradni list RS, št. 3/2007-uradno prečiščeno besedilo), ki v 100 b. členu določa:

*»Če je uporabnik storitve, ki uveljavlja oprostitev plačila storitve institucionalnega varstva, lastnik nepremičnine, se mu z odločbo o oprostitvi plačila prepove odtujiti in obremeniti nepremičnino, katere lastnik je, strošek se knjiži v korist občine, ki zanj financira institucionalno varstvo.*

*O prepovedi odtujitve in obremenitve nepremičnine v korist občine pristojni center za socialno delo odloči v izreku odločbe o oprostitvi plačila storitve institucionalnega varstva.*

**Finančna vzpodbuda ob rojstvu otroka (402003)**

Denarna pomoč se izplača v roku 30 dni po pravnomočnosti odločbe. Vloga staršev mora biti vložena najkasneje do 6 mesecev od rojstva otroka. Po tem datumu vzpodbude ni mogoče več izplačati. Strokovni delavec na občini ob prejemu vloge staršev preveri, če so izpolnjeni vsi zahtevani pogoji, t.j. slovensko državljanstvo in stalno bivališče vlagatelja in novorojenčka v občini Sv.Jurij v Sl.G.

V letu 2014 je bilo v Občini Sv.Jurij v Sl.G. rojenih19 otrok, višina izplačanih sredstev po otroku: za prvega 200 EUR, za drugega 250 EUR, za tretjega in več 300,00EUR. V ta namen je bilo v letu 2014 izplačanih 4.418,92 EUR.

Sredstva enkratne finančne vzpodbude so se nakazovala v 30 dneh od pravnomočnosti odločbe.

**Plačilo pogrebnih stroškov in posmrtnin**

Za postavki *Plačilo pogrebnih stroškov in Sredstva za pomoč socialno ogroženim dijakom* in študentom ni bilo v letu 2014 porabljenih nobenih sredstev - ni bilo nobene vloge.

**Družinski pomočnik**

Pravica do družinskega pomočnika se uveljavlja na podlagi vloge na CSD.. V letu 2014 so status družinskega pomočnika za pomoč invalidnim osebam v družini, koristile 4 osebe.

Izplačilo družinskim pomočnikom v l.2014 je bilo 35.463,54 EUR, od tega je dobila občina od ZPIZ-a povrnjeno 6.933,00 EUR, od MF 23.165,03 EUR, neto strošek občine torej 5.365,51 EUR.

**Svetovalni center za otroke, mladostnike in starše-svetovanje občnom(402008)**

Gre za strošek testiranja nadarjenih učencev na OŠ J. Hudalesa v februarju in marcu 2014 v višini 428,08 EUR, (planiranih 500 EUR), ki ga je opravil sodelavec Svetovalnega centra za otroke, mladostnike in starše Maribor in izstavil račun OŠ. Izplačilo je na osnovi predloženega računa s strani OŠ, izvedla občina po odredbi z dne 27.4.2014.

**Sofinanciranje delovanja OZ RK Lenart (402013)**

Zakon o Rdečem križu Slovenije /ZRKS/Ur.l. RS, št. [7/1993](http://www.uradni-list.si/1/objava.jsp?urlid=19937&stevilka=301) v 27. členu določa, da občina lahko zagotavlja sredstva za tiste dejavnosti lokalnih organizacij Rdečega križa, ki jih ne zagotavlja Republika Slovenija. Občina ima sklenjeno pogodbo o sofinanciranju delovanja Območnega združenja RK za programski sklop.: letovanje otrok, srečanje starejših in obiski na domu, izvedba akcije Drobtinica, meritve pritiska in holesterola, posredni materialni in drugi stroški.

Sredstva, ki jih občine prispevajo, so namenjene za pokrivanje delovanja deleža strokovnega delavca glede na število prebivalcev V vključenih občinah (Benedikt, Cerkvenjak, Sv.Ana, Sv.Trojica, Sv.Jurij), se sredstva delijo po ključu glede na število prebivalcev posamezne občine.. Občina Sv. Jurij je po takšnem ključu 5 vključenih občin, za delovanje RK Lenart prispevala 2.165,00 EUR.

**Delovanje CSD Lenart (402015)**

Občina Sv.Jurij v Slov.G. in CSD Lenart sta dne 24.2.2014 sklenili Pogodbo o financiranju nalog in delovanju CSD za leto 2014. Cena za strošek strok. delavca je izračunana na podlagi 12.člena Pravilnika in sicer 0,05 strokovnega delavca, kar znaša 134,64 EUR mesečno. Občina je skupno izplačala 1.622,00 EUR.

**CSD Lenart –pomoč družini na domu**

Po Pogodbi o izvajanju javne socialno varstvene storitve pomoči družini na domu kot socialna oskrba na domu (z datumom 24.2.2014), CSD Lenart kot javni socialno varstveni zavod opravlja za občino tudi storitve pomoči družini na domu. Gre za pomoč osebam z urejenimi bivalnimi pogoji, ki se zaradi starosti, bolezni ali invalidnosti ne morejo oskrbovati same. Zahtevo za takšno pomoč vloži upravičenec ali njegov zakoniti zastopnik. Upravičenost občanov do teh storitev na domu ugotovi izvajalec programa.

V skladu z 6.čl. pogodbe je izvajalec dolžan mesečno poročati naročniku o teh storitvah in izvajati program v ustreznem obsegu in kvaliteti. ( Občina ne poroča o pritožbah uporabnikov nad izvajalci oskrbe.)

Po gornji pogodbi CDS izvaja storitve pomoči na domu in v obsegu 18,75% za 3,5 zaposlenih oskrbovalk v CSD, kar znese 944,45 EUR mesečno. Sopogodbenice so še Občina Lenart 62,5% in Sv. Trojica 19,20%.

Porabljena sredstva za dejavnost izvajanja pomoči na domu za leto 2014 so znašala 11.462,00 EUR . *Izplačilo do 5.v mesecu za pretekli mesec.*

­­­­­­­­­­­­­­­

1. **IZREK MNENJA O POSLOVANJU NADZOROVANE OSEBE**

Nadzor je preverjal zakonitost in smotrnost porabe proračunskih sredstev za področje socialnega varstva in namenskost porabljenih sredstev ter skladnost s predpisi in internimi akti.

Na osnovi pregledane dokumentacije ugotavljamo, da se sredstva dejansko porabljajo za namene, za katere so bila predvidena, dokumentacija pa je transparentna, pomanjkljivosti ali kršitev ni bilo zaznanih.

Proračunska sredstva v pregledanih postavkah, so bila izplačana zakonito in transparentno

**NO daje pozitivno mnenje k poslovanja nadzorovane osebe na navedenem področju za leto 2014.**

1. **KONČNO POROČILO**

Nadzorni odbor na nadzorovani osebi posredovani osnutek nadzornega poročila, v roku 15 dni ni prejel nobenega ugovora s strain nadzorovane osebe. Osnutek Končnega poročila o nadzoru št. 4 (O), se je tako preimenoval v Končno poročilo o nadzoru št. 4.

Poročilo napisala:

Predsednica NO:

Hermina Križovnik

Nadzorni odbor

Občine Sv. Jurij v Slov. Goricah

Hermina Križovnik